C 257/48
ET
Euroopa Liidu Teataja
4.7.2022
19. mail 2022 esitatud hagi – PB versus SRB (Kohtuasi T-293/22) (2022/C 257/62) Kohtumenetluse keel: prantsuse Pooled Hageja: PB (esindaja: advokaat N. de Montigny) Kostja: Ühtne Kriisilahendusnõukogu (SRB) Nõuded Hageja palub Üldkohtul: — tühistada SRB presidendi 16. juuli 2021. aasta otsus jätta hagejale 2021. aasta raames uus palgaaste ja -järk kindlaks määramata; — vajadusel tühistada SRB 14. veebruari 2022. aasta otsus, millega jäeti rahuldamata hageja 15. oktoobril 2021 esitatud kaebus talle uue palgaastme ja -järgu kindlaksmääramata otsuse peale; — mõista kohtukulud välja kostjalt.
Väited ja peamised argumendid Hagi põhjenduseks esitab hageja seitse väidet. 1.
Esimene väide, et on rikutud menetlusnorme, mis on kohaldatavad uue palgaastme ja -järgu kindlaksmääramise rakendamisel, nagu see on ette nähtud Euroopa Liidu muude teenistujate teenistustingimuste artikli 54 üldiste rakendussätete (edaspidi „üldised rakendussätted“) artiklis 5. 2.
Teine väide, et on valesti analüüsitud üldiste rakendussätete artiklit 4 ja vääralt hinnatud vastutuse taset võrreldes ametikohaga, mitte palgaastmega. 3.
Kolmas väide, et on rikutud uue palgaastme ja -järgu kindlaksmääramise ühiskomitee menetlusnorme ja kohustust koostada iga hindamise kohta aruanne. 4.
Neljas väide, et on rikutud õigus tutvuda dokumentidega ning läbipaistvuse, ootuspärasuse ja õiguskindluse põhimõtteid ning tegemist on vähemalt objektiivse erapoolikusega, kuna mitmes menetluse etapis teave puudus. 5.
Viies väide, et on rikutud põhjendamiskohustust ja analüüsitud tegurite loetelus on tehtud vigu. 6.
Kuues väide, et on rikutud üldiste rakendussätete II lisa ja kindlaksmääratud soovitavat keskmist. 7.
Seitsmes väide, et hageja toimiku, tema teenete ja tema teenistusstaaži hindamisel on tehtud ilmne hindamisviga võrreldes samasse direktoraati kuuluvate kolleegidega.
20. mail 2022 esitatud hagi – Crush Series Publishing versus EUIPO – Mediaproduccion (The Crush Series) (Kohtuasi T-295/22) (2022/C 257/63) Hagiavalduse keel: inglise Pooled Hageja: Crush Series Publishing s.r.o.
(Praha, Tšehhi Vabariik) (esindaja: advokaat D. M. Belciu) Kostja: Euroopa Liidu Intellektuaalomandi Amet (EUIPO) Teine pool apellatsioonikoja menetluses: Mediaproduccion SLU (Barcelona, Hispaania)